EkBass/fiwiki-20250220-pages-articles huggingface dataset:
Kalimantan

275px|thumb|Kartta Borneon saaresta. Kirkkaankeltainen kuvaa Kalimantanin osaa ja sen provinsseja. Kalimantan on Borneon saaren Indonesialle kuuluva osa, joka jakautuu viiteen provinssiin. Kalimantaniin kuuluvat Borneon keskiset ja eteläiset osat, jotka kattavat yhteensä noin kolme neljäsosaa koko saaresta. Alue rajoittuu pohjoisessa Malesialle kuuluviin Sarawakin ja Sabahin osavaltioihin. Suurin osa Kalimantanin väestöstä on erityisesti rannikkoalueilla malaijeja ja muslimeja, mutta alueen sisäosissa on myös merkittävästi dajakeja, jotka ovat pääosin kristittyjä. Kalimantanista on kauan louhittu kultaa. Kaivoksia alettiin avata läntiseen Kalimantaniin 1700-luvun lopulla, kun kiinalaiset - pääasiassa hakkat ja kantoninkiinalaiset - saapuivat alueelle.Ota 2010, s. 73 Tämä johti myöhemmin kiinalaisten siirtolaisten ja Alankomaiden Itä-Intian välisiin Kongsi-sotiin (1822-1824, 1850-1854 ja 1884-1885).Keat Gin Ooi 2004, s. 343-344Cribb & Kahin 2004, s. 161 == Provinssit == Kalimantan jakautuu viiteen provinssiin. Ne ovat: *Keski- Kalimantan () pääkaupunki Palangkaraya *Itä-Kalimantan () pääkaupunki Samarinda *Etelä-Kalimantan () pääkaupunki Banjarmasin *Länsi-Kalimantan () pääkaupunki Pontianak *Pohjois-Kalimantan () pääkaupunki Tanjung Selor == Lähteet == * * * === Viitteet === *
Wikiuutiset

Wikiuutiset () on Wikimedia Foundationin hallinnoima vapaan sisällön uutislähde. Wikiuutiset soveltaa wikiperiaatetta uutistuotantoon. Wikiuutisten suomenkielinen versio avattiin 25. marraskuuta 2007. == Historia == Kaksi riviä pitkä ensimmäinen ehdotus Wikiuutisten perustamisesta luotiin tammikuussa 2003 Wikipedian yhteisöön Meta-Wikiin. Ehdottajana toimi Daniel Alstron käyttäjätunnuksella Fonzy. Varsinaisen kehitystyön aloitti saksalainen ohjelmistosuunnittelija ja toimittaja Erik Möller. Projektin ideana oli perustaa sisarprojekti, joka kattaa "uutiset monista eri aihealueista, puolueettomasti ja täsmällisesti."Wikimedia Foundationin Meta-Wiki: Wikinews- keskustelusivun arkisto Wikipedian pitkäaikaisten muokkaajien vastustus alkuvaiheessa raivasi tietä perusteelliselle keskusteluille siitä, miten se voitaisiin toteuttaa yhtenä Wikimedia Foundationin projektina. Marraskuussa 2004 perustettiin kokeiluwiki sen selvittämiseksi, miten yhteistyönä toteutettu uutissivusto toimisi. Vuonna 2004 sivusto siirrettiin pois "demo"-tasosta beta-tasoon. Saksankielinen versio perustettiin samaan aikaan. Piakkoin Wikinewsistä julkaistiin myös hollannin-, ranskan-, espanjan-, ruotsin-, bulgarian-, puolan-, portugalin-, romanian-, ukrainan-, italian-, serbian-, japanin-, venäjän-, heprean-, arabian-, thain-, norjan- ja kiinankieliset versiot (kyseisessä aikajärjestyksessä). Vuonna 2007 Wikinewsin eri kieliversioita oli jo 23. Englanninkielinen Wikinewsin versio saavutti 13. maaliskuuta 2005 tuhannen artikkelin rajapyykin. Runsaan vuoden kuluttua sinne kirjoitettiin viidestuhannes uutinen. Suomenkielinen versio Wikiuutiset saavutti viidensadan uutisen rajapyykin 26. heinäkuuta 2008. == Lisäprojektit == Vaikkakin Wikinews keskittyy pääasiassa tekstiartikkeleihin, sen jäsenet laajentavat ideaa muuhun mediaan. Näitä projekteja ovat muun muassa puhuttu Wikinews, jossa artikkelit ovat kuunneltavissa Ogg Vorbis -muodossa ja tulostettava Wikinews, joka on päivittäinen painos Wikinewsistä ja tarkoitettu tulostettavaksi. == Lähteet == == Aiheesta muualla == * Wikiuutiset * Englanninkielinen Wikinews * Monikielinen Wikinews-portaali * Wired News: Wikipedian luojat siirtyvät uutisiin Luokka:Wikimedia-hankkeet
Luettelo Dimmu Borgirin kappaleista

Tämä on luettelo Dimmu Borgirin, norjalaisen black metal -yhtyeen, kappaleista. *Absolute Sole Right *Ætheric *A Jewel Traced Through Coal *Allegiance *Allehelgens Død I Helveds Rike *Alpha Aeon Omega *Alt Lys Er Svunnet Hen *Antikrist *Archaic Correspondence *A Succubus in Rapture *Avmaktslave *Blessings Upon the Throne of Tyranny *Blood Hunger Doctrine *Born Treacherous *Broderskapets Ring *Burn In Hell (Twisted Sister -cover) *Black Metal (Venom-cover) *Cataclysm Children *Chaos Without Prophecy *Chess with the Abyss *Council of Wolves and Snakes *Da Den Kristne Satte Livet Til *Dodsferd *Det Nye Riket *Devil's Path *Dimmu Borgir *Dreamside Dominions *Endings and Continuations *Entrance *Eradication Instincts Defined *Fear and Wonder *For All Tid *For the World to Dictate Our Death *Gateways *Glittertind *Guds Fortapelse - Apenbaring av Dommedag *Heavenly Perverse *Hybrid Stigmata - the Apostasy *I am Sovereign *In Death's Embrace *Interdimensional Summit *Kings of the Carnival Creation *Lepers Among Us *Lightbringer *Metal Heart (Accept-cover) *Moonchild Domain *Mourning Palace *Masses for the New Messiah *Når Sjelen Hentes Til Helvete *Over Bieknede Blåner Till Dommedag *Perfection or Vanity *Progenies of the Great Apocalypse *Puritania *Prudence's Fall *Renewal *Reptile *Rite of Passage *Ritualist *Satan my Master (Bathory-cover) *Sorgens Kammer *Sorgens Kammer del II *Stormblåst *Spellbound (By the Devil) *Sympozium *The Ancestral Fever *The Chosen Legacy *The Conspiracy Unfolds *The Demiurge Molecule *The Empyrean Phoenix *The Fallen Arises *The Foreshadowing Furnace *The Fundamental Alienation *The Insight And The Catharsis *The Invaluable Darkness *The Maelstrom Mephisto *The Promised Future Aeons *The Sacrilegious Scorn *The Serpentine Offering *The Sinister Awakening *The Unveiling *Unorthodox Manifesto *United In Unhallowed Grace *Vinder Fra En Ensom Grav *Vredesbyrd *Xibir Dimmu Borgirin kappaleet *
Aleksanteri I (Makedonia)

Aleksanteri I oli Makedonian kuningas 495–450 eaa. Hän oli Amyntas I:n poika. Herodotoksen mukaan Aleksanteri oli vihamielinen Persiaa kohtaan ja antoi teloittaa Dareios I:n lähettiläät. Aleksanterin oli kuitenkin alistuttava Kserkses I:n hyökätessä Kreikkaan. Vaikka Aleksanteri tekikin yhteistyötä persialaisten kanssa persialaissotien aikana, hän avusti kuitenkin kreikkalaisia. Hän antoi muun muassa tietoja kreikkalaisille persialaisen Mardonioksen aikeista ennen Plataiain taistelua vuonna 479 eaa. Vaikka kreikkalaiset pitivät Aleksanteria aluksi barbaarina, sai hän luvan osallistua Olympian kisoihin, koska pystyi osoittamaan olevansa argoslaista sukua.Herodotos: Historiateos V.22. == Lähteet == == Aiheesta muualla == Luokka:Makedonian kuninkaat
Diodoros Sisilialainen

Diodoros Sisilialainen (, ; n. 90–30 eaa.) oli kreikkalais-roomalainen historioitsija, joka oli kotoisin Sikeliasta eli Sisiliasta ja toimi noin vuosina 65–30 eaa. Hänet tunnetaan erityisesti laajasta historiateoksestaan Historian kirjasto. == Elämä == Diodoros oli kotoisin sisilialaisesta Agyrionin kaupungista aikana, jolloin saari oli ollut jo pitkään osa Roomaa. Kotikaupungissaan hän tutustui latinan kieleen roomalaisten ja Sisilian kreikkalaisväestön välisen tiiviin yhteydenpidon vuoksi. Diodoroksen elämästä tiedetään vain se vähä, mikä käy ilmi hänen historiateoksestaan. Hän vaikuttaa ottaneen elämäntehtäväkseen koota maailmanhistoria varhaisimmista ajoista hänen omaan aikaansa saakka. Tämän vuoksi hän matkusteli suuressa osassa Eurooppaa ja Roomaan kuulunutta Aasiaa sekä Egyptissä saadakseen enemmän tietoa eri maista ja kansoista kuin mitä oli mahdollista saada pelkästään aiempien historioitsijoiden ja maantieteilijöiden teoksista. Diodoros eli pitkään Roomassa ja keräsi myös siellä aineistoa teokseensa tutkimalla varhaisempaa aineistoa.Diodoros Sisilialainen: Historian kirjasto 1.4; Suda, ; Eusebios Kesarealainen: Kronikka. == Teokset == Historian kirjasto Diodoros kirjoitti kreikankielisen maailmanhistorian Historian kirjasto (, ), joka käsitti 40 kirjaa. Se kuvasi koko maailmanhistorian varhaisimmista myyttisistä ajoista Julius Caesarin Gallian sodan alkuun. Diodoros itse jakoi teoksensa kolmeen osaan. Ensimmäinen käsitti kirjat 1–6, ja kertoi myyttisestä ajasta ennen Troijan sotaa. Osan ensimmäiset kirjat käsittelevät muiden kansojen myyttejä ja loput kirjat kreikkalaisia myyttejä. Teoksen toinen osa käsitti seuraavat 11 kirjaa eli kirjat 7–17, ja kuvasi ajan Troijan sodasta Aleksanteri Suureen saakka. Kolmas osa käsitti loput 23 kirjaa eli kirjat 18–40, ja käsitteli aikaa Aleksanterin kuolemasta Gallian sotien alkuun. Laajasta teoksesta ovat säilyneet nykyaikaan vain kirjat 1–5 ja 11–20. Loput osista tunnetaan bysanttilaisaikaisista yhteenvedoista. Epäperäiset kirjeet Diodoroksen nimiin on laitettu 65 latinankielistä kirjettä, jotka ovat mukana joissakin hänen kirjoitustensa laitoksissa, kuten P. Wesselingin laitoksessa (Amsterdam, 1746, 2 osaa). Varhaisimmillaan ne esiintyvät Pietro Carreran teoksessa Storia di Catana vuonna 1639 italiankielisenä käännöksenä. Minkäänlaisista kreikankielisistä alkuperäiskirjeistä ei ole mitään havaintoja, ja kirjeet ovatkin mitä todennäköisimmin väärennettyjä ja tehty vasta, kun antiikin kirjallisuus herätti uutta kiinnostusta uuden ajan alussa. == Lähteet == == Aiheesta muualla == Luokka:Antiikin kreikkalaiset historioitsijat Luokka:Roomalaiset historioitsijat
Vampyyrikronikat

Vampyyrikronikat () on Anne Ricen luoma fantasiakirjasarja, joka kertoo ranskalaisesta aatelismies Lestat de Lioncourtista, josta tulee vampyyri 1700-luvulla. Sarja on tullut suosituksi sen jälkeen kun sarjan ensimmäinen osa ilmestyi 1970-luvulla. Erityisesti sarjan neljä ensimmäistä Lestatia käsittelevää kirjaa ovat suosittuja. Sarjasta on tehty myös elokuvia. == Kirjat == * * * * The Tale of the Body Thief (1992) * Memnoch the Devil (1995) * The Vampire Armand (1998) * Merrick (2000) * Blood and Gold (2001) * Blackwood Farm (2002) * Blood Canticle (2003) ==Elokuvat== * Veren vangit * Kadotettujen kuningatar Luokka:Yhdysvaltalaiset fantasiaromaanit Luokka:Kirjasarjat Luokka:Homoseksuaalisuus kirjallisuudessa Luokka:Vampyyrit kirjallisuudessa
Tiedustelupalvelu

Tiedustelupalvelu on pysyvä organisaatio, joka täyttää valtion johdon toimintaympäristöä koskevia tiedontarpeita, luo tilannekuvaa, ennakoi ja antaa tiedonhankintansa ja analyysinsa perusteella varoituksia. Rajatummin tiedustelupalvelu tai tiedusteluvirasto on valtion laitos, joka kerää tietoja toisista maista henkilövakoilun, signaalitiedustelun ja salakielten avaamisen avulla. Tiedustelupalvelut tutustuvat myös julkisiin tietoihin ja harjoittavat monesti yhteistyötä muiden laitosten, esimerkiksi armeijan kanssa. Tiedustelupalvelut hoitavat vastavakoilun ja terrorismin vastaiset toimet. Jotkut tiedustelupalvelut harjoittavat salamurhia, asekauppaa, vallankaappauksia ja muita salaisia operaatioita, joiden tarkoitus on tukea omia liittolaisia ja heikentää vastustajaa. Tiedustelupalvelut tarjoavat usein propagandaa. Propagandaa saatetaan levittää joukkotiedotusvälineissä, jotka eivät suoraan liity tiedustelupalveluun. Tiedustelupalvelu saattaa hoitaa joitain asioita peiteorganisaatioiden kautta. Tiedustelupalveluilla on ollut joskus omia operaatioita, joista maan päättäjiä on informoutu vähän tai ei ollenkaan. Joitain tiedustelupalveluita on arvosteltu muun muassa siitä, että ne varmistavat vain pienen ryhmän turvallisuutta ja toimivat epäinhimillisillä tavoilla. Tunnetuimpia tiedustelupalveluja ovat Yhdysvaltojen CIA ja NSA, Venäjän SVR, Neuvostoliiton KGB (nykyisin FSB), Israelin Mossad sekä Britannian MI6 ja MI5. Suomessa ulkomaantiedustelua hoitavat Puolustusvoimien tiedustelulaitos (PVTIEDL) ja Pääesikunnan tiedusteluosasto. Suomen sisäisestä tiedustelusta vastaa Suojelupoliisi vuonna 2019 voimaan tulleen tiedustelulain nojalla. == Tiedustelupalveluiden käyttämät tietokanavat == * Signaalitiedustelu SIGINT (tiedustelua, joka on tehty sieppaamalla signaaleja) ** COMINT (viesti- tai kuuntelutiedustelu) ** ELINT (muu sähköinen tiedustelu kuin viestitiedustelu) * Henkilötiedustelu HUMINT (esimerkiksi agenttien värväys vieraasta maasta) * Kuvatiedustelu IMINT (vakoilusatelliitit, vakoilulentokoneet) ==Katso myös== * Luettelo tiedustelupalveluista ==Lähteet== * ===Viitteet=== ==Aiheesta muualla== *
Manuel de Falla

pienoiskuva|Manuel de Falla Manuel de Falla y Matheu (23. marraskuuta 1876 – 14. marraskuuta 1946) oli espanjalainen säveltäjä. == Elämäkerta == Falla syntyi Cádizissa ja opiskeli 1890-luvun lopulta lähtien pianonsoittoa ja säveltämistä Madridissa. Fallan varhaisiin teoksiin kuuluu muun muassa useita zarzueloja. Ensimmäisenä mestariteoksena pidetään oopperaa La vida breve, jonka ensimmäisen version hän sävelsi vuonna 1905. Vuosina 1907–1914 Falla asui Pariisissa. Pariisin-vuodet olivat merkittäviä Fallan oman sävelkielen kehitykselle, sillä juuri ollessaan poissa Espanjasta ja nähdessään, kuinka ihailtua espanjalainen kulttuuri oli tuon ajan ranskalaisten säveltäjien ja muiden taiteilijoiden keskuudessa, hän oppi antamaan arvoa Espanjan kansanmusiikkiperinteelle ja etsimään siitä innoitusta. Jo Pariisissa Falla alkoi työstää erästä suurimmista mestariteoksistaan, Noches en los jardines de España (Öitä Espanjan puutarhoissa) pianolle ja orkesterille, mutta se valmistui ja kantaesitettiin vasta hänen palattuaan kotimaahansa. Espanjassa hän sävelsi sittemmin muitakin hyvin suosituksi tulleita teoksia, esimerkiksi baletit El amor brujo (Noiduttu rakkaus) ja El sombrero de tres picos (Kolmikolkkahattu), Cuatro piezas españolas (Neljä espanjalaista kappaletta) ja Fantasía bética pianolle sekä eri puolilta Espanjaa peräisin oleviin teemoihin perustuvan laulusarjan Siete canciones populares españolas (Seitsemän espanjalaista kansanlaulua). Vuodet 1919–1939 Falla asui Granadassa. Espanjan sisällissodan tuoksinassa hän muutti Argentiinaan, jossa asui elämänsä loppuun saakka. Fallan viimeiseksi merkittäväksi teokseksi jäi Concierto para clavecín y cinco instrumentos (Konsertto cembalolle ja viidelle soittimelle) (1923–26). Elämänsä viimeiset parikymmentä vuotta hän työsti mittavaa näyttämökantaattia Atlàntida (Atlantis) katalonialaisen Jacint Verdaguer’n tekstiin, mutta se jäi keskeneräiseksi. Hänen oppilaansa Ernesto Halffter täydensi teoksen myöhemmin Fallan luonnosten pohjalta. Luokka:Espanjalaiset säveltäjät Luokka:Espanjalaiset oopperasäveltäjät Luokka:Vuonna 1876 syntyneet Luokka:Vuonna 1946 kuolleet
SPR

Lyhenne SPR voi tarkoittaa ainakin seuraavia: * Society for Psychical Research, Psyykillisen tukimuksen seura * Sprinklerijärjestelmä * Suomen Punainen Risti
Secret Intelligence Service

Secret Intelligence Service (SIS), joka tunnetaan paremmin nimillä MI6 (alun perin Military Intelligence 6), His Majesty’s Secret Service tai Secret Service (), on Yhdistyneen kuningaskunnan ulkomaan tiedustelupalvelu. Sen tehtävänä on valtion ulkoinen tiedustelu. Security Service eli MI5 puolestaan keskittyy maan sisäiseen tiedusteluun. SIS perustettiin vuonna 1909 osana silloista Secret Service Bureauta. Palvelun ensimmäinen johtaja oli Mansfield Smith-Cumming, jonka koodinimeä ”C” (kirjain tulee sukunimestä) on käytetty kaikista myöhemmistä johtajista (vertaa James Bond -sarjojen ”M”; Ian Fleming tapasi hyödyntää leikillisesti sota-aikaisia tietojaan ja yksinkertaisesti vaihtoi kirjaimen). SIS:n päällikön etuoikeuksiin kuuluu automaattisesti tuleva ritarin arvo. SIS:n päämaja sijaitsee Vauxhall Crossissa, Vauxhallissa, Lontoossa. == Historia == === Kylmässä sodassa === 1950-luvun alussa paljastui Ison-Britannian tiedustelupalvelusta vakoojarengas (Cambridge Five), jonka tärkein jäsen oli Kim Philby. SIS:n osuus Wienin ja Berliinin tunnelioperaatioissa tahrasi myös palvelun mainetta. SIS:n teho alkoi palautua 1960-luvulla, kun se sai värvättyä tarkkailijan Puolan tiedustelupalvelusta ja Oleg Penkovskin GRU:sta. Penkovski toimitti tuhansia sivuja materiaalia muun muassa armeijan keskimatkan ohjuksista. Tämä materiaali auttoi yhdysvaltalaisia tunnistamaan ilmavalokuvista keskimatkan ohjukset. Penkovski jäi kiinni Neuvostoliitossa parin vuoden kuluttua. 1970-luvulla SIS värväsi Oleg Gordijevskin, joka työskenteli lähes 10 vuotta, kunnes onnistui pakenemaan Moskovasta vuonna 1984. SIS onnistui värväämään monia muitakin neuvostoliittolaisia. Suomessa SIS:n tiedustelijana kylmän sodan aikana toimi Rex Bosley. Hän tapasi Urho Kekkosen yli 20 kertaa 1960-luvun alkupuolella. == Johtajat == Lähde: # Mansfield Smith-Cumming (1909–1923) # Hugh Sinclair (1923–1939) # Stewart Menzies (1939–1952) # John Sinclair (1953–1956) # Richard White (1956–1968) # John Rennie (1968–1973) # Maurice Oldfield (1973–1978) # Dick Franks (1979–1982) # Colin Figures (1982–1985) # Christopher Curwen (1985–1989) # Colin McColl (1989–1994) # David Spedding (1994–1999) # Richard Dearlove (1999–2004) # John Scarlett (2004–2009) # John Sawers (2009–2014) # Alex YoungerOur chief leading operations in London . Our mission. Secret Intelligence Service MI6. Viitattu 16.12.2015. (2014–) == Katso myös == * Luettelo tiedustelupalveluista * UKUSA-sopimus == Lähteet == == Aiheesta muualla == * SIS:n virallinen sivusto Luokka:Yhdistyneen kuningaskunnan tiedusteluorganisaatiot Luokka:Seulonnan keskeiset artikkelit
Viisi

Viisi voi tarkoittaa seuraavia: * 5, luonnollinen luku, joka tulee luvun 4 jälkeen ja jota seuraa luku 6 * Viisi, suomalainen a cappella -yhtye ** Viisi, Viisi-yhtyeen albumi vuodelta 2010 * TV5, suomalainen televisiokanava *Kuvitteellisena sukunimenä: ** Veikko Viisi, suomalainen nimimerkki == Katso myös == * Viitonen
WrestleMania

WrestleMania on suurin vuosittainen showpainitapahtuma, jota yhdysvaltalainen World Wrestling Entertainment on järjestänyt jo vuodesta 1985 lähtien. WrestleMania tapahtumassa on tavallisesti vain Main Event -tason ottelijoita, eivätkä ottelutkaan ole välttämättä tavallisia yksi yhtä vastaan otteluja. Royal Rumble-tapahtuman voittaja saa titteliottelun WWE World Heavyweight mestaria vastaan. ==Aiheesta muualla== * WrestleManian viralliset sivut * WWE:n viralliset sivut Luokka:Showpaini
Rustokalat

Rustokalat (Chondrichthyes) ovat yksi selkärankaisten (Vertebrata) luokista. Siihen sisältyvät hait (Selachimorpha), rauskut (Batoidea) ja sillikuningaskalat (Chimaeriformes). == Rakenne == Rustokalojen kallo ja tukiranka on pääosin rustoinen toisin kuin luukaloilla. Niillä ei ole uimarakkoa ja niiden iho on hammassuomujen peittämä. Rustokalojen suomut ovat erilaisia luukaloihin verrattuna. Rustokalojen suussa on useita rivejä hampaita, joista osa odottaa aina käyttövuoroaan. Niitä kutsutaan "ihohampaiksi" eli "dentikkeleiksi". Rustokaloilla on erittäin hyvä hajuaisti ja ne pystyvät tunnistamaan myös toisen eläimen ympärillä olevan heikon sähkökentän. Lisäksi rustokalojen hengityselimistö kidukset poikkeavat hieman luukaloista. Kaikkien kalojen verenkierto on yksinkertainen sillä niiden sydämessä on vain yksi eteinen ja yksi kammio. Siis sydämeen tulee ja siitä lähtee hiilidioksidipitoista verta. Kaasujen kuten hapen ja hiilidioksidin vaihtuminen tapahtuu yleensä kiduksissa. Rustokaloilla on sisäinen hedelmöitys, ja ne synnyttävät joko eläviä poikasia tai munivat munia. Ne saavat kerralla paljon vähemmän poikasia kuin luukalat, enimmillään 10–20 poikasta. Poikaset saavuttavat sukukypsyyden vasta 5–18 vuoden iässä. Useimmat hait ovat petoja, mutta suurikokoisimmat hait käyttävät ravintonaan planktonia. Rauskut taas elävät meren pohjassa käyttäen ravintonaan muun muassa nilviäisiä ja äyriäisiä. == Luokittelu == Rustokaloilla on kaksi alaluokkaa; näistä koppapäisiin kuuluu vain yksi lahko. Vaihtoehtoisessa luokituksessa koppapääkalat luetaan omaksi luokakseen rustokalojen rinnalle. * Koppapäiset Holocephali ::* Sillikuningaskalat Chimaeriformes * Leveäsuiset Elasmobranchii ** Euselachii *** Hait Selachimorpha **** Luomihaikalat Carcharhiniformes **** Echinorhiniformes **** Sarvihaikalat Heterodontiformes **** Kaulushaikalat Hexanchiformes **** Sillihaikalat Lamniformes **** Partahaikalat Orectolobiformes **** Sahahaikalat Pristiophoriformes **** Piikkihaikalat Squaliformes **** Merienkelikalat Squatiniformes *** Rauskut Batoidea **** Myliobatiformes **** Saharauskukalat Pristiformes **** Rauskukalat Rajiformes **** Sähkörauskukalat Torpediniformes * Luokka:Seulonnan keskeiset artikkelit
Boris Pasternak

‎Boris Leonidovitš Pasternak (: 10. helmikuuta (J: 29. tammikuuta) 1890 Moskova – 30. toukokuuta 1960 Peredelkino) oli venäjänjuutalainen runoilija ja prosaisti. Pasternak tunnetaan lännessä parhaiten romaanista Tohtori Živago (1957). Venäjällä häntä pidetään ennen kaikkea runoilijana. == Elämä ja tuotanto == Pasternak tunnetaan lännessä parhaiten monumentaalisesta ja traagisesta Neuvostoliittoa käsittelevästä romaanista Tohtori Živago, joka julkaistiin ensimmäisen kerran Italiassa vuonna 1957. Venäjällä hänet tunnetaan ennen kaikkea juhlittuna runoilijana. Hän on yksi neljästä Josif Stalinin ajan johtavasta runoilijasta, muiden ollessa Anna Ahmatova, Marina Tsvetajeva ja Osip Mandelstam. Pasternakin perhe oli juutalainen. Isä oli Moskovan taidemaalauskoulun professori, ja äiti oli kuuluisa konserttipianisti. Pasternak kasvoi kansainvälisessä ilmapiirissä, kotona vierailivat muun muassa pianisti ja säveltäjä Sergei Rahmaninov, runoilija Rainer Maria Rilke ja kirjailija Leo Tolstoi. Pasternak opiskeli filosofiaa Marburgin yliopistossa Saksassa Hermann Cohenin oppilaana. Hän palasi Moskovaan vuonna 1914 ja julkaisi ensimmäisen runokokoelmansa tuona vuonna. Ensimmäisen maailmansodan aikana hän opetti ja työskenteli Uralilla sijainneessa kemiantehtaassa. Vuoden 1917 Venäjän vallankumouksen jälkeen Pasternakin maine runoilijana kasvoi. Hän joutui neuvostoliittolaisten viranomaisten epäsuosioon 1930- ja 1940-luvuilla ja oli syytettynä subjektiivisuudesta ja estetismistä. Poliittisten runojen sijasta Pasternak kirjoitti henkilökohtaisia runoja, mikä viranomaisten silmissä oli poliittinen kannanotto. Hänen onnistui kuitenkin välttää vankileirit. Hämärän peittoon on jäänyt syy, miksi Stalin suosi Pasternakia. Pasternakille myönnettiin Nobelin kirjallisuuspalkinto vuonna 1958, mutta hän joutui luopumaan palkinnon vastaanottamisesta, koska ei olisi voinut palata takaisin Tukholmasta Neuvostoliittoon, mikäli hän matkustaisi Ruotsiin vastaanottamaan palkinnon. Literaturnaja gazeta tuomitsi palkinnon myöntämisen Pasternakille vihamieliseksi teoksi Neuvostoliittoa kohtaan. Pasternak erotettiin myös Neuvostoliiton kirjailijaliitosta viisi päivää Nobel-palkinnon myöntämisen jälkeen. Tohtori Živagossa esiintyneen kommunistisen hallinnon arvostelun vuoksi hän joutui Neuvostoliitossa vainon kohteeksi koko loppuelämänsä ajaksi. Italiankielinen käännös ilmestyi vuonna 1957 ja CIA:n junailema alkuteos vuonna 1958. Neuvostoliitossa teos julkaistiin vasta hänen kuolemansa jälkeen vuonna 1987.Liukkonen, Petri: Boris Pasternak. Kuusankosken kaupunginkirjasto 2008. David Leanin ohjaama elokuva Tohtori Živago valmistui vuonna 1965. Sen käsikirjoituksen laati Pasternakin romaanin pohjalta Robert Bolt. == Suomennetut teokset == === Proosa === * * – Sis. Turvakirja. === Runot === * * * Runosuomennoksia antologioissa: === Muut === * * Muita tekstejä antologiassa Neuvostoproosaa I. == Lähteet == == Aiheesta muualla == Luokka:Venäläiset kirjailijat Luokka:Neuvostoliittolaiset kirjailijat Luokka:Nobelin kirjallisuuspalkinnon saajat Luokka:Juutalaiset kirjailijat Luokka:Vuonna 1890 syntyneet Luokka:Vuonna 1960 kuolleet Luokka:Seulonnan keskeiset artikkelit
Leopold Mozart

Johann Georg Leopold Mozart (14. marraskuuta 1719 Augsburg – 28. toukokuuta 1787 Salzburg) oli saksalainen säveltäjä ja viulisti (viulupedagogi). Nykyään hänet muistetaan parhaiten säveltäjä Wolfgang Amadeus Mozartin isänä, mutta omana aikanaan hän oli hyvin arvostettu. Nuorena Leopold Mozart opiskeli teologiaa Salzburgin yliopistossa, mutta päätti sittemmin keskittyä musiikkiin. Vuonna 1747 Mozart meni naimisiin Anna Maria Pertlin kanssa. He saivat seitsemän lasta, joista viisi tosin kuoli jo lapsuudessaan. W. A. Mozartin ohella lapsista myös Maria Anna eli Nannerl Mozart oli lahjakas pianisti, mutta hän luopui omasta urastaan, koska hänen isänsä painosti häntä menemään naimisiin. Hän rohkaisi jatkuvasti veljeään ja äitinsä kuoleman jälkeen huolehti perheestään. Vuonna 1756 Leopold Mozart kirjoitti Versuch einer gründlichen Violinschule -nimisen tutkielman viulunsoitosta ja sen opettamisesta. == Lähteet == == Aiheesta muualla == Luokka:Itävaltalaiset säveltäjät Luokka:Saksalaiset säveltäjät Luokka:Klassismin ajan säveltäjät Luokka:Musiikkipedagogit Luokka:Mozartin sukulaiset Luokka:Vuonna 1719 syntyneet Luokka:Vuonna 1787 kuolleet
F. Andrieu

François Andrieu oli 1300-luvun loppupuolella vaikuttanut säveltäjä. Hän oli todennäköisesti ranskalainen. Andrieu tunnetaan hänen neliäänisestä kappaleestaan Armes amours / O flour des flours, jonka hän sävelsi vuonna 1377 kuolleen säveltäjä Guillaume de Machautin muistolle. Luokka:Ranskalaiset säveltäjät Luokka:Keskiajan säveltäjät
Hengellinen ritarikunta

Hengellinen ritarikunta on uskonnollinen ja kirkon tai uskonnollisen yhteisön hallinnoima ritarikunta. Hengelliset ritarikunnat syntyivät keskiajalla, ristiretkien aikana. Ritarikunta oli järjestö, jonka jäsenet pyrkivät yhteiseen tavoitteeseen ja noudattivat ritarikunnan sääntöjä. Sen jäsenet olivat ritarinarvoisia. Hengelliset ritarikunnat vaalivat kristityn ritarin ihannetta, jossa yhdistyi sotilaallinen urheus ja hurskaus. Hengellisten ritarikuntien alkuperäisinä tehtävinä olivat taistelu vääräuskoisia vastaan, Pyhän maan suojelu sekä pyhiinvaeltajien ja sairaiden hoito. Niiden jäsenet antoivat munkkilupauksen ja omistautuivat sodankäynnille. Ristiretkien päätyttyä Lähi-idässä toimineet hengelliset ritarikunnat siirtyivät Eurooppaan. Merkittävimpiä hengellisiä ritarikuntia olivat Temppeliherrain ritarikunta, Johanniittain ritarikunta ja Saksalainen ritarikunta sekä Baltian käännyttämiseksi perustettu Kalpaveljesten ritarikunta. Näiden lisäksi Lähi- idässä toimi muun muassa spitaalisten ritarien perustama Pyhän Lasaruksen ritarikunta. Vanhat suuret ritarikunnat on lakkautettu saksalaista ritarikuntaa ja johanniittoja lukuun ottamatta. Temppeliherroja syytettiin kerettiläisyydestä ja ritarikunta tuhottiin. Kalpaveljien sulauduttua Saksalaiseen ritarikuntaan se kuihtui uuden ajan alussa poliittisesti merkityksettömäksi hyväntekeväisyysjärjestöksi, joka lakkautettiin vuonna 1809. Se perustettiin uudelleen muutamaa vuosikymmentä myöhemmin. Katolisella Johanniittain ritarikunnalla (Maltan ritarikunnalla) on lähes katkeamaton historia ja sen poliittisesta vaikutusvallasta kertoo nykyinen monen valtion tunnustama suvereeni puolivaltiollinen status. Myös Iberian niemimaalla syntyi reconquistan (kristittyjen suorittama maan takaisinvalloitus muslimeilta) aikana lukuisia hengellisiä ritarikuntia, kuten Santiagon ja Calatravan ritarikunnat Espanjassa sekä Kristuksen ritarikunta Portugalissa. == Luettelo hengellisistä ritarikunnista (perustamisjärjestyksessä) == * Temppeliherrain ritarikunta – 1120 * Johanniittain ritarikunta – 1136 * Pyhän Lasaruksen ritarikunta – 1142 * Calatravan ritarikunta – 1158 * Santiagon ritarikunta – 1170 * Montjoien ritarikunta – 1173 * Avizin ritarikunta – 1176 * Saksalainen ritarikunta – 1193 * San Jorge de Alfaman ritarikunta – 1201 * Kalparitaristo – 1202 * Dobrzynin ritarikunta – 1216 * Tuomaksen ritarit – 1227 * Siunatun Neitsyt Marian ritarikunta – 1261 * Santa Maria de Espanan ritarikunta – 1275 *Montesan ritarikunta – 1317 *Kristuksen ritarikunta – 1319 * Pyhän Haudan ritarikunta – 1342 *Kultaisen kannuksen ritarikunta – 1357 * Lohikäärmeen ritarikunta – 1408 * Meidän Betlehemin Rouvamme ritarikunta – 1459 * Pyhän Yrjön ritarikunta – 1464 * Pyhän Stefanuksen ritarikunta – 1561 * Pyhän Hengen ritarikunta – 1578 * Pyhän Karitsan ritarikunta – 1935 * Konstantinus Suuren Ritarikunta – 1953 ==Lähteet== == Aiheesta muualla == *
Johannes Ciconia

Johannes Ciconia (noin 1335 tai noin 1373–1412) oli belgialainen keskiajan säveltäjä. Hänen syntymäajastaan ei ole varmaa tietoa, koska hänet on saatettu joskus sekoittaa hänen isäänsä, joka oli samanniminen. Kaikki Ciconian sävellykset ovat sävelletty vuoden 1390 tienoilla tai myöhemmin. Hän sävelsi sekä maallista että uskonnollista musiikkia. == Lähteet == == Aiheesta muualla == * * Luokka:Belgialaiset säveltäjät Luokka:Keskiajan säveltäjät Luokka:1300-luvulla syntyneet Luokka:1410-luvulla kuolleet
Martinus Fabri

Martinus Fabri oli alankomaalainen säveltäjä. Hän eli aivan keskiajan lopulla ja varhaisrenessanssin alussa. Sävellykset tiedetään sävelletyn vuoden 1400 tienoilla, muuta hänen elämästään ei tiedetä. Fabrilta tunnetaan ainoastaan neljä sävellystä, kaikki balladeja. Niistä kaksi, jotka on sävelletty laulettavaksi kaikilla äänillä, on hollannikielisiä ja kaksi ranskankielisiä. Luokka:Alankomaalaiset säveltäjät Luokka:Keskiajan säveltäjät Luokka:Syntymävuosi tuntematon Luokka:Kuolinvuosi tuntematon
Leoninus

Leoninus tai LéoninUs (noin 1150 – noin 1219) oli ranskalainen säveltäjä. Hän vaikutti 1100-luvun loppupuolella Pariisissa, jossa hän toimi Notre Damen katedraalin musiikkimestarina ja oli niin sanotun Notre Damen koulukunnan perustajajäsen. Leoninus on ensimmäinen nimeltä tunnettu säveltäjä, hänet mainitaan ensimmäisen kerran tuntemattomaksi jääneen kirjoittajan (yleisesti tunnettu Anonyymi IV -nimellä) tekemässä tekstissä. Tämä toimi oppilaana koulussa ja jätti jälkeensä musiikin teoriaa käsittelevän kirjoituksen, jossa hän mainitsee Leoninuksen yhtenä urkumusiikin säveltäjänä ja teoksen Magnus Liber Organi tekijänä. Tämän teoksen uudisti ja paranteli Perotinus. Leoninus julkaisi kirjan nimeltään Magnus Liber. Siihen sisältyi useita hänen ja toisen Notre Damen koulukunnan jäsenen, Perotinuksen a cappella -teoksia. == Lähteet == Luokka:Ranskalaiset säveltäjät Luokka:Keskiajan säveltäjät
Perotinus

Perotinus tai Perotinus Magnus oli ranskalainen säveltäjä, joka vaikutti 1100-luvun lopulla ja 1200-luvun alussa. Hän oli Notre Damen koulukunnan jäsen. Perotinuksen sävellyksiä sisältyy muun muassa kirja Magnus Liberiin, jonka toinen Notre Damen koulukunnan jäsen Leoninus toimitti. Sävellyksiä ovat muun muassa Viderunt omnes, jonka arvellaan olevan sävelletty jouluksi 1198, Alleluia posui adiutorum, Dum sigillum, Alleluia nativitas, Beata viscera ja Sederunt principes (ehkä Pyhän Stefanoksen päiväksi, tammikuuksi 1199). == Lähteet == Luokka:Ranskalaiset säveltäjät Luokka:Keskiajan säveltäjät
Giuseppe Arcimboldo

Giuseppe Arcimboldo (1527 Milano – 1593) oli taidemaalari, joka kokosi maalauksensa vihanneksista ja esineistä. Aikalaisten mukaan maalaukset olivat kuitenkin malliensa näköisiä. Arcimboldon tyylisuunta edustaa manierismia. Vuonna 1562 Arcimboldo muutti Prahaan ja pääsi Habsburgin Maximillian II:n ja myöhemmin tämän pojan Rudolf II:n hovimaalariksi. Hän toimi myös hovin sisustajana, vaatesuunnittelijana ja yleisenä taideasiantuntijana. == Lähteet == == Aiheesta muualla == *Arcimboldo Olgan galleriassa Luokka:Italialaiset taidemaalarit Luokka:Renessanssin taidemaalarit Luokka:Manierismin taiteilijat Luokka:Vuonna 1527 syntyneet Luokka:Vuonna 1593 kuolleet Luokka:Muotokuvamaalarit
Notre Damen koulukunta

Notre Damen koulukunta oli ranskalaisten säveltäjien ryhmä, joka vaikutti noin vuosina 1170–1250 Pariisin Notre Damen katedraalissa. Säveltäjistä ainoat nimeltä tunnetut ovat Leoninus ja Perotinus. He sävelsivät niin sanottua organumia, eräänlaista varhaista polyfonista kirkkomusiikkia. Notre Damen koulukunnan jäsenten teoksia sisältyy muun muassa Magnus Liber -kirjaan, jonka Leoninus julkaisi 1100-luvulla. == Lähteet == == Aiheesta muualla == Luokka:Keskiajan musiikki Luokka:Pariisin historia
Philippe de Vitry

Philippe de Vitry (13. lokakuuta 1291 Pariisi, Ranska – 9. kesäkuuta 1361) oli ranskalainen runoilija ja säveltäjä. Hän opiskeli Sorbonnessa. Myöhemmin hän työskenteli muun muassa lukuisissa hoveissa.Philippe de Vitry Encyclopedia Britannica, viitattu 20.7.2022 Philippe de Vitry kirjoitti Ars Nova -nimisen musiikkia käsittelevän tutkielman, jonka mukaan on saanut nimensä Ranskassa keskiajan lopulla vallinnut musiikkityyli. Philippe de Vitry sävelsi chansoneita ja motetteja, mutta ainoastaan motetit ovat säilyneet. ==Lähteet== Luokka:Ranskalaiset säveltäjät Luokka:Keskiajan säveltäjät Luokka:Vuonna 1291 syntyneet Luokka:Vuonna 1361 kuolleet
Kähäri (Turku)

Kähäri on kaupunginosa Turussa. Se sijaitsee kaupungin keskustasta pohjoiseen ja kuuluu Länsikeskuksen suuralueeseen. Naapurikaupunginosia ovat Pohjola, Pitkämäki, Ruohonpää, Vätti ja Raunistula. Koillispuolella kaupunginosan rajana on Satakunnantie ja länsipuolella Vakka-Suomentie. Kähäri kuului aiemmin Maarian kuntaan. Sen rakennuskanta koostuu pääasiassa 1800-luvun lopulla ja 1900-luvun alussa rakennetuista puisista omakotitaloista mutta 2000-luvulla alueelle on rakennettu myös kerrostaloja. Kähärin väkiluku oli 946 vuonna 2007. Asukkaista 17,77 % oli alle 15-vuotiaita ja 19,27 % yli 65-vuotiaita. Äidinkielenään suomea puhui 93,47 % asukkaista, ruotsia 4,93 % ja muita kieliä 1,61 %. Kähärin alue oli aikoinaan osa Kähärlän tilaa. Alueelle tuli lisää asutusta läheisen rautatien rakentamisen jälkeen 1870-luvulta alkaen. Kähärissä toimi merkittävänä työllistäjänä tulitikkutehdas, jonka mukaan alueen kukkula sai nimekseen Tikkumäki. Tulitikkutehdas lopetti toimintansa 1920-luvulla, mutta sen tiloissa toimi sittemmin Auran Rautateollisuus Oy. Maarian kunta päätti vuonna 1906 erottaa Kähärin Raunistulasta omaksi koulupiirikseen, ja Kähäri sai oman kansakoulun vuonna 1909. Kähärin pohjoisosaan asutettiin toisen maailmansodan jälkeen Karjalasta tullutta siirtoväkeä, ja tätä osaa alettiin kutsua Karjalaiskyläksi. Satakunnantien vierelle vanhan tulitikkutehtaan alueelle on 2000-luvulla rakennettu asuinkerrostaloja. == Katso myös == * Turun kaupunginosat * Turun kaupunginosat väkiluvun mukaan == Lähteet == Luokka:Turun kaupunginosat Luokka:Maarian kylät
Gilles Binchois

Gilles Binchois (noin 1400 – 20. syyskuuta 1460) oli alankomaalainen säveltäjä, joka oli yksi oman aikansa arvostetuimmista säveltäjistä. Binchois'n sävellykset olivat hyvin melodisia. Monet hänen aikalaisensa ottivat niistä vaikutteita omiin teoksiinsa. Binchois sävelsi sekä maallista että uskonnollista musiikkia. Luokka:Alankomaalaiset säveltäjät Luokka:Renessanssisäveltäjät Luokka:Keskiajan säveltäjät Luokka:Syntymävuosi tuntematon Luokka:Vuonna 1460 kuolleet
Korintin liitto

Korintin liitto oli Makedonian kuninkaan Filippos II:n luoma liitto johon kuuluivat kaikki antiikin Kreikan kaupunkivaltiot, Spartaa lukuun ottamatta. Liitto syntyi talvella 338 eaa. sen jälkeen kun Filippos löi Ateenan ja Theban joukot Khaironeian taistelussa. Liiton säännöt olivat Filippoksen laatimat: * Jäsenten poliittinen järjestelmä pysyi samana kun ennen liiton perustamista. * Liiton edustajat kokoontuivat ns. Synedrionissa Korintin kaupungissa. * Liiton jäsenet puolustaisivat toisiaan ulkoisilta uhilta. * Liitto järjestäisi armeijan johon kuuluisi sotilaita kunkin valtion asukasluvun mukaan. * Filippos valittiin liiton armeijan päälliköksi. == Lähteet == Luokka:Antiikin Kreikan kaupunkien liitot Luokka:Korintti
Guillaume Dufay

Guillaume Dufay (noin 1397 – 27. marraskuuta 1474) oli alankomaalainen säveltäjä. Hän syntyi Hainaut’n provinssissa, mahdollisesti Cambraissa. Myöhemmin Dufay toimi säveltäjänä ja laulajana lukuisissa italialaisissa hoveissa. Vuonna 1458 Dufay palasi Cambraihin. Dufayn teoksissa oli vaikutteita muun muassa John Dunstablen musiikista. Luokka:Alankomaalaiset säveltäjät Luokka:Renessanssisäveltäjät Luokka:1390-luvulla syntyneet Luokka:Vuonna 1474 kuolleet Luokka:Seulonnan keskeiset artikkelit
Giovanni Bellini

Giovanni Bellini (noin 1430–1516)britannica.com: Giovanni Bellini oli venetsialainen renessanssiajan taidemaalari, joka tunnetaan myös nimellä Giambellino. Bellinin värinkäyttö oli Venetsian koulun tapaan lämminsävyistä ja koloristista. Hän oli ensimmäisten joukossa omaksumassa öljyväritekniikkaa. Giovanni Bellini on kuuluisin Bellinin suvun taidemaalareista – hänen isänsä Jacopo Bellini ja veljensä Gentile Bellini olivat myös maalareita. Bellinin töissä näkyy hänen lankonsa Andrea Mantegnan vaikutus. Giovannin Bellinin vaikutus venetsialaiseen maalaustaiteeseen oli suuri. Hänen kuuluisimpia oppilaitaan olivat Giorgione ja Tizian. Muiden aikansa venetsialaisten tapaan Giovanni Bellini ei ottanut kovin vahvoja vaikutteita antiikista, vaan keskittyi uskonnollisiin aiheisiin. Hän teki useita Sacra conversazione -sommitelmia, joissa kuvataan Madonnaa pyhimysten seurassa. Muita Bellinin suosimia teemoja olivat Kristus Getsemanessa ja pietà-aihe. Bellinin parhaana teoksena on pidetty Franciscus Assisilaista. == Maalauksia == Tiedosto:Bellini20.jpg|Vanhan miehen pää, 1480 Tiedosto:Bellini, Giovanni - Angel Announcing, detail.jpg|Enkelin ilmoitus (yksityiskohta), n. 1500 Tiedosto:Crocifisione di prato, giovanni bellini.jpg|Ristiinnaulittu, 1500-luku Tiedosto:Giovanni bellini raffaele zovenzoni.jpg|Runoilija Raffaele Zovenzonin muotokuva, 1467 Tiedosto:Giovanni Bellini - Ritratto di Fra' Teodoro da Urbino in veste di San Domenico.jpg|Fra' Teodoro da Urbinon muotokuva, 1515 Tiedosto:Giovanni_Bellini,_portrait_of_Doge_Leonardo_Loredan.jpg|Doge Leonardo Loredanin muotokuva, n. 1501 Tiedosto:Bellini, Giovanni - Alzano Madonna.jpg|Alzanon Madonna, n. 1485–1487 Tiedosto:Giovanni Bellini - Portrait of Giovanni Emo - National Gallery of Art, Washington.jpg|Giovanni Emon muotokuva, 1475–1480 Tiedosto:Madonna and child with St Peter and St. Sebastian by Giovanni Bellini - Louvre (MI 231).jpg|Madonna, lapsi, Pyhä Pietari ja Sebastian, 1487 Tiedosto:Giovanni bellini, pietà del museo poldi pezzoli.jpg|Pietà, n. 1460 Tiedosto:Giovanni bellini, uomo con turbante, gabinetto disegni e stampe.jpg|Turbaanipäinen mies, 1490-luku Tiedosto:Giovanni bellini, testa di san giovanni battista.jpg|Johannes Kastaja, n. 1471 Accademia - Pala di San Giobbe by Giovanni Bellini.jpg|Accademia - Pala di San Giobbe, 1487 Tiedosto:Pieta Bellini.jpg|Pietà, n. 1460 Tiedosto:Giovanni Bellini - San Girolamo nel deserto.jpg|Hieronymus erämaassa, n. 1450 Tiedosto:Feastofthegods.jpg|Jumalten juhlat, 1514–1529 ==Lähteet== == Aiheesta muualla == * A World History of Art: Giovanni Bellini * Web Gallery of Art Luokka:Italialaiset taidemaalarit Luokka:Renessanssin taidemaalarit Luokka:Seulonnan keskeiset artikkelit Luokka:1430-luvulla syntyneet Luokka:Vuonna 1516 kuolleet
Isokrates

Isokrates (, ; 436–338 eaa.) oli antiikin kreikkalainen puhetaidon opettaja, yksi kymmenestä attikalaisesta puhujasta. Isokrates ei itse esiintynyt julkisesti, vaan tyytyi opettamaan ja kirjoittamaan puheita toisille. Kerrotaan, että Isokrateella olisi ollut sata oppilasta, joista kukin olisi maksanut opetuksesta tuhat drakhmaa. Isokrates sai huomattavia tuloja myös kirjoittamistaan puheista. Isokrates syntyi, eli ja kuoli Ateenassa. Hän oli voimakkaan isänmaallinen. Kun Makedonian Filippos II voitti Ateenan ja Theban yhdistetyt joukot Khaironeian taistelussa ja toivo itsenäisyyden säilyttämisestä oli menetetty, 98-vuotias Isokrates riisti itseltään hengen. Isokrateen puheista on säilynyt 21. == Kirjallisuutta == * == Aiheesta muualla == * Isokrates: Sofisteja vastaan (eli miten opettaja mainostaa itseään). Niin&N;äin - filosofinen aikakauslehti 2/1994. * Mika Saranpää: Suomentajan johdanto isokraattiseen mainoksen taitoon. Niin&N;äin - filosofinen aikakauslehti 2/1994. Luokka:Antiikin kreikkalaiset kirjailijat Luokka:Antiikin kreikkalaiset reettorit
Filon Bysanttilainen

Filon Bysanttilainen (n. 200 eaa.) oli muinaiskreikkalainen arkkitehti ja koneiden rakentaja. Hänen tunnetuin teoksensa on Mekhanikê syntaksis. Hänet tunnetaan erityisesti luettelostaan maailman seitsemästä ihmeestä. == Aiheesta muualla == * http://www-history.mcs.st-and.ac.uk/Biographies/Philon.html Luokka:Antiikin kreikkalaiset arkkitehdit
Abeid Karume

Abeid Karume (1905–1972) oli Sansibarin ensimmäinen presidentti, kun viimeinen sulttaani oli syösty vallasta tammikuussa 1964. Kolme kuukautta myöhemmin Sansibar ja Tanganjika muodostivat Tansanian liittovaltion, ja Karumesta tuli Julius Nyereren varapresidentti. Ennen politiikkaan siirtymistään Karume oli vähän koulutettu merimies. Hän matkusteli laajalti ennen toista maailmansotaa ja hankki näin ymmärtämystä maailmanpolitiikasta ja kansainvälisistä asioista. Salamurhaajat surmasivat Karumen 1972. Hänen poikansa Amani Abeid Karume oli Sansibarin osavaltion presidentti vuosina 2000-2010.Amani Abeid Karume Boston University == Lähteet == == Aiheesta muualla == Luokka:Tansanialaiset henkirikosten uhrit Luokka:Sansibarin presidentit Luokka:Vuonna 1905 syntyneet Luokka:Vuonna 1972 kuolleet
Vapaiden kansalaisten liike

Vapaiden kansalaisten liike () (lyh. ΚΕΠ, KEP) oli lyhytikäinen kreikkalainen keskusta-oikeistolainen puolue. Se perustettiin vuonna 2001 ja lakkautettiin vuonna 2002. Puolueen perusti Ateenan pormestarina suosiota saavuttanut Dimítris Avramópoulos, joka erosi Uusi demokratia -puolueesta maaliskuussa 2001 sen kärsittyä vaaleissa peräkkäisiä tappioita. Puolue ei kuitenkaan onnistunut nousemaan pelkästään hänen maineensa ansiosta, ja se lakkautettiin jo seuraavan vuoden kesäkuussa, jonka jälkeen Avramópoulos palasi Uuteen demokratiaan. Puolue ei osallistunut olemassaolonsa aikana Kreikan parlamenttivaaleihin tai europarlamenttivaaleihin. == Lähteet == Luokka:Kreikan puolueet
Tosa-Shimizu

Tosa-Shimizu () on Japanin kaupunki Shikokun saarella Kōchin prefektuurissa. Se sijaitsee Tyynenmeren rannikolla Shikokun saaren lounaiskulmassa. Tosa- Shimizussa on 14 177 asukasta (vuonna 2017) ja sen pinta-ala on 266,34 neliökilometriä. Tosa-Shimizu sai kaupunkioikeudet vuonna 1954 neljän kunnan kuntaliitoksen myötä. Suuri osa kaupungista sijaitsee Ashizuri-Uwakain kansallispuiston alueella, ja sen merkittävimpiin nähtävyyksiin kuuluvatkin luonnonkaunis Ashizurinniemi majakoineen ja meren kallioon uurtama, 16 metriä korkea Hakusanin luola. Osa kaupungin rakennettua kulttuuriperintöä on vuorostaan 800-luvulla perustettu Kongōfuku-jin temppeli, joka on osa Shikokun pyhiinvaellusreittiä (temppeli nro. 38). == Lähteet == == Aiheesta muualla == * Kaupungin internetsivut Luokka:Tosa-Shimizu
Polemon Ateenalainen

Polemon (, n. 350–270 eaa.) oli antiikin kreikkalainen Platonin Akatemiaan kuulunut filosofi ja koulun johtaja Ksenokrateen jälkeen. Hän oli kotoisin Ateenasta. Polemon oli nuorena kuriton ja huonoilla teillä. Ksenokrates sai hänet kuitenkin tekemään parannuksen. Diogenes Laertios kertoo, että kerran Polemon tuli tämän kohtuullisuutta käsittelevälle luennolle juovuksissa. Ksenokrates ei välittänyt tästä, ja vähitellen Polemon alkoi kiinnostua filosofiasta enemmän. Lopulta hänestä tuli Ksenokrateen etevin oppilas ja Akatemian johtaja tämän kuoltua vuonna 314 eaa. == Lähteet == * == Aiheesta muualla == * Diogenes Laertios: Polemonin elämäkerta * Diogenes Laertios: Polemonin elämäkerta Luokka:Akatemialaiset
Krates Ateenalainen

Krates (, k. 268/265 eaa.) oli antiikin kreikkalainen Platonin Akatemiaan kuulunut filosofi. Hänestä tuli koulun johtaja ystävänsä Polemonin jälkeen. Krateen ajattelusta ei tiedetä paljoakaan. Diogenes Laertios kertoo, että hän kirjoitti filosofiasta ja komediasta, sekä merkitsi ylös kansankokouksissa ja lähettiläänä pidettyjä puheita. Hänen oppilaitaan olivat Zenon Kitionilainen, Arkesilaos ja Bion. == Lähteet == * == Aiheesta muualla == * Diogenes Laertios: Krateen elämäkerta * Diogenes Laertios: Krateen elämäkerta Luokka:Akatemialaiset Luokka:260-luvulla eaa. kuolleet
Krantor

Krantor (, 335–275 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Kilikian Soloista. Hän muutti nuorena Ateenaan ja oli Ksenokrateen oppilaana yhdessä Polemonin kanssa. Diogenes Laertios sanoo, että hänen teoksensa käsittävät 30 000 riviä. Hänen tunnetuin teoksensa on Surusta. Siinä hän käsittelee tunteiden hillitsemistä, vastustaen kyynikoiden ja stoalaisten näkemystä siitä, että tunteet tulisi kuolettaa kokonaan. Teos on kirjoitettu osanotoksi hänen ystävälleen Hippokleelle tämän lasten kuoltua. Teoksesta on säilynyt osia Plutarkhoksen teoksessa Consolatio ad Apollonium sekä Ciceron teoksessa De consolatione. Cicero ylistää teosta suuresti. Krantor kiinnitti erityisesti huomiota etiikkaan, ja järjesti hyvät asiat seuraavaan järjestykseen: hyve, terveys, nautinto, rikkaudet. Krantor oli myös ensimmäinen, joka kommentoi Platonin teoksia. == Lähteet == * == Aiheesta muualla == * Diogenes Laertios: Merkittävien filosofien elämät ja opit: ** Krantorin elämäkerta ** Krantorin elämäkerta Luokka:Akatemialaiset
Instrumentti

Instrumentti tarkoittaa välinettä, esimerkiksi seuraavia: * Avaruutta tutkivan avaruusaluksen tieteellinen mittalaite. * Muu tieteellinen mittalaite, jollaisia voidaan kutsua myös ilmaisimiksi tai detektoreiksi jne. * Instrumentti (lääketiede), esimerkiksi hammaslääkärin tai kirurgin käyttämä väline. * Musiikissa käytettävä soitin.
Hobart

Hobart (palawa kaniksi nipaluna) on kaupunki Tasmanian saaren kaakkoisosissa Australiassa. Se on Tasmanian osavaltion pääkaupunki ja sen suurin satamakaupunki. Lisäksi se on Australian eteläisin kaupunki. Hobart sijaitsee Derwentjoen varrella lähellä Mount Wellingtonia. Vuoden 2022 tilastojen mukaan kaupungin asukasluku oli 252 693, joka tekee siitä Tasmanian suurimman kaupungin. Hobartissa asuu yli 40 % koko Tasmanian väestöstä. Hobart on Sydneyn jälkeen Australian toiseksi vanhin kaupunki. Kaupungissa sijaitsee katolisia ja anglikaanisia katedraaleja sekä vuosina 1843–1845 rakennettu Australian vanhin synagoga. Lisäksi siellä on vuonna 1890 perustettu yliopisto, parlamenttitalo, kansalliskirjasto, Tasmanian museo ja taidegalleria. Hobart on ensimmäinen kaupunki Australiassa, jossa on sähköinen raitiotie. Liikennöinti raitiotiellä alkoi vuonna 1893. == Maantiede == Hobart sijaitsee Australiassa Tasmanian saaren kaakkoisosissa. Se on Tasmanian osavaltion pääkaupunki ja suurin kaupunki. Lisäksi Hobart on Australian eteläisin kaupunki, ja Derwentjoki virtaa sen vieressä laskien mereen noin 19 kilometrin päässä kaupungista. Hobartin länsipuolella puolestaan sijaitsee noin 1270 metriä korkea Mount Wellington. === Ilmasto === Vuosien 1991–2020 tilastojen mukaan Hobartissa vallitsee meri-ilmasto, kesät ovat lämpimiä, talvet leutoja ja sadanta on tasaista ympäri vuoden. Kesäkuukausina vuorokauden korkeimmat lämpötilat ovat keskimäärin noin 20 °C–23 °C ja matalimmat lämpötilat noin 11 °C–13 °C. Talvikuukausina vuorokauden korkeimmat lämpötilat ovat keskimäärin noin välillä 12 °C–14 °C ja matalimmat lämpötilat noin 5 °C–6 °C. Sademäärät ovat suhteellisen tasaiset ympäri vuoden, elokuussa keskimääräinen kuukausittainen sadanta on yli 60 millimetriä ja maaliskuussa alle 40 millimetriä. Keskimäärin vuodessa sataa noin 570 millimetriä. Keskimäärin aurinko paistaa noin 5 tuntia vuorokaudessa. == Historia == Brittiläinen tutkimusmatkailija George Bass tutki Derwentjoen suistoa vuonna 1798. Vuonna 1803 Uuden Etelä-Walesin kuvernööri Philip Gidley King lähetti luutnantin perustamaan asutuksen Risdon Coveen estääkseen ranskalaisia valtaamasta aluetta. Asutus nimettiin Hobart Towniksi silloisen Yhdistyneen kuningaskunnan siirtomaaministerin ja Buckinghamshiren kreivi Robert Hobartin mukaan. Vuonna 1804 Hobartin sijainti siirrettiin nykyiseen paikkaan. 1800-luvun puolenvälin aikoihin kaupungista oli muodostunut tärkeä satama eteläisten merien valaanpyytäjille, mutta kaupungin kehitys oli hidasta verrattuna Australian mantereen kaupunkeihin verrattuna. Hobartista sai kaupunginoikeudet vuonna 1842 ja siitä tuli kunta vuonna 1852. == Talous == Hobartissa on syvänmerensatama ja lentoasema. Kaupungista on tavarajunayhteydet pohjoiseen ja luoteeseen ja se on useiden maanteiden risteyskohta. Kaupunkialueen teollisuus väheni 1970-luvun jälkeen, mutta siellä sijaitsee yhä sinkkisulattamo ja sanomalehtipaperitehtaita. Matkailu on Hobartille taloudellisesti tärkeää. Hobartin esikaupungit ovat levittäytyneet Derwentjoen suiston molemmille puolille, ja ne yhdistää kaksi siltaa. == Lähteet == == Aiheesta muualla == Luokka:Australian kaupungit Luokka:Tasmania